Diari Oficial de la Generalitat Valenciana


Sumari del DOGV 6884, del 18-10-2012 (2012/9501)

ORDE 8/2012, de 3 de octubre, de la Conselleria d'Hisenda i Administració Pública, per la qual es modifiquen determinats articles de l'Orde 5/2011, de 17 de març, de la Conselleria d'Economia, Hisenda i Ocupació, per la qual es regula la tramitació electrònica de determinats procediments en matèria de joc.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2012/10/03/8/dof/vci/html**

### Dades del document

Número de DOGV
:   6884

Data del DOGV
:   18-10-2012

Secció del DOGV
:   I. DISPOSICIONS GENERALS

Número del document
:   2012/9501


Data del document
:   03-10-2012

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * telemàtica
    * joc
    * legislació
    * joc d'atzar
    * procediment administratiu

ORDE 8/2012, de 3 de octubre, de la Conselleria d'Hisenda i Administració Pública, per la qual es modifiquen determinats articles de l'Orde 5/2011, de 17 de març, de la Conselleria d'Economia, Hisenda i Ocupació, per la qual es regula la tramitació electrònica de determinats procediments en matèria de joc. [2012/9501]  
Preàmbul  
  
L'Orde 5/2011, de 17 de març, de la Conselleria d'Economia, Hisenda i Ocupació, va establir la fase I del sistema de tramitació electrònica JOC-ER, impulsant l'aplicació de mitjans electrònics, informàtics i telemàtics en matèria de joc.  
Posteriorment l'Orde 7/2011, de 16 de desembre, de la Conselleria d'Hisenda i Administració Pública, va ampliar els procediments susceptibles de tramitació electrònica en matèria de màquines recreatives i d'atzar i els va incloure en el sistema JOC-ER.  
Continuant el procés d'ampliació, i a la vista dels bons resultats obtinguts en estos primers mesos de funcionament, s'incorpora al sistema JOC-ER la possibilitat de tramitació per mitjà de certificats digitals d'Entitat i de Pertinença a Empresa que facilitaran l'accés dels usuaris al sistema.   
Per tot el que s'hi ha exposat, fent ús de les facultats que em conferix l'article 28 de la Llei 5/1983, de 30 de desembre, del Consell i de l'autorització continguda en la disposició final primera del Decret 115/2006, de 28 de juliol, del Consell pel qual s'aprova el Reglament de Màquines Recreatives i d'Atzar, que faculta la Conselleria competent en matèria de joc per a desplegar el Reglament, introduir modificacions no substantives i modificar-ne els annexos,   
  
  
ORDENE  
  
Article únic. Aprovació de l'annex a la present orde  
S'aprova l'annex que modifica l'apartat 2 lletra a) de l'article 2) i la lletra a) de l'article 6 de l'Orde de 5/2011, de 17 de març, de la Conselleria d'Economia, Hisenda i Ocupació, que regula la tramitació electrònica de determinats procediments en matèria de joc.  
  
  
DISPOSICIÓ ADDICIONAL  
  
Única. Incidència econòmica  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a la Conselleria d'Hisenda i Administració Pública i, en tot cas, haurà de ser atés amb els mitjans personals i materials de l'esmentada Conselleria.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana  
  
València, 3 d'octubre de 2012  
  
El conseller d'Hisenda i Administració Pública,  
JOSÉ MANUEL VELA BARGUES  
  
  
  
  
  
  
  
  
ANNEX  
  
Modificació de l'Orde 5/2011, de 17 de març,  
de la Conselleria d'Economia, Hisenda i Ocupació  
  
  
Article 1. Es modifica l'apartat 2 lletra a) de l'article 2) de l'Orde 5/2011, de 17 de març, per la qual es regula la tramitació electrònica de determinats procediments en matèria de joc, que queda redactat com s'indica:  
  
«Article 2.2. Per a accedir al sistema JOC-ER serà necessari:  
a) Disposar, com a mecanisme d'acreditació, d'algun dels documents següents:  
- DNI electrònic.  
- Certificat de ciutadà.  
- Certificat d'Entitat.  
- Certificat de Pertinença a Empresa.  
Els certificats hauran d'estar emesos per l'Agència de Tecnologia i Certificació Electrònica de la Comunitat Valenciana o per les entitats que tinguen convenis amb esta.»  
  
  
Article 2. Es modifica la lletra a) de l'article 6 de l'Orde de 5/2011, de 17 de març, per la qual es regula la tramitació electrònica de determinats procediments en matèria de joc, que queda redactada com s'indica:  
  
«Article 6. Fases de la tramitació electrònica  
a) Accés al sistema amb algun dels documents enumerats en l'article 2 apartat 2 lletra a) d'esta orde.»


Còpia Permalink ELI